Kaakkois-Suomen ammattikorkeakoulu

**Kaakkois-Suomen ammattikorkeakoulu** (**Xamk**) on 1. tammikuuta 2017 toimintansa aloittanut ammattikorkeakoulu. Se muodostui Kymenlaakson ammattikorkeakoulun ja Mikkelin ammattikorkeakoulun yhdistymisestä. Xamkia ylläpitää Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit. Xamkin rehtori ja toimitusjohtaja on Heikki Saastamoinen.

## Koulutus
Xamkilla on neljä kampusta Mikkelissä, Savonlinnassa, Kotkassa ja Kouvolassa. Xamkissa on tarjolla noin 50 amk-tutkintokoulutusta ja yli 40 yamk-koulutusta. Opinnot voi suorittaa päivä- tai monimuoto-opintoina ja osan kokonaan verkossa.

Opintoja tarjotaan myös englanniksi.

### AMK-koulutukset

* Bachelor of Business Administration, Business Analytics, Kouvola
* Bachelor of Business Administration, Digital International Business, Kouvola
* Bachelor of Culture and Arts, Game Art, Kouvola, verkko
* Bachelor of Culture and Arts, Game Design, Kouvola, verkko
* Bachelor of Engineering, Bioproduct Technology, Savonlinna
* Bachelor of Engineering, Efficient Supply Chain Management, Kotka
* Bachelor of Engineering, Game Technologies, Kotka
* Bachelor of Engineering, Information Technology, Mikkeli
* Bachelor of Engineering, Water Technology and Sustainability, Mikkeli
* Bachelor of Health Care, Nursing, Kotka, Savonlinna
* Bachelor of Health Care, Nursing (Top up), Mikkeli
* Bachelor of Hospitality Management, Tourism and Hospitality Business, Mikkeli
* Ensihoitaja (AMK), Kotka

* Fysioterapeutti (AMK), Savonlinna
* Geronomi (AMK), Kouvola
* Insinööri (AMK), biotuotetekniikka, Savonlinna
* Insinööri (AMK) energiatekniikka, Kotka
* Insinööri (AMK), kehittyvä elintarviketekniikka, Kouvola
* Insinööri (AMK) kyberturvallisuus, Kotka
* Insinööri (AMK), logistiikka, Kotka
* Insinööri (AMK), merenkulku, laivatekniikka, Kotka
* Insinööri (AMK), merenkulku, sähkövoimatekniikka, Kotka
* Insinööri (AMK) ohjelmistotekniikka, Mikkeli
* Insinööri (AMK) peliohjelmointi, Kotka
* Insinööri (AMK) rakennustekniikka, Kotka, Savonlinna
* Insinööri (AMK) robotiikka ja tekoäly, Kouvola
* Insinööri (AMK), sähkö- ja automaatiotekniikka, Mikkeli
* Insinööri (AMK), talotekniikka (LVI), Mikkeli
* Insinööri (AMK), talo- ja automaatiotekniikka (LVISA), Mikkeli
* Insinööri (AMK), ympäristöteknologia, Mikkeli
* Liikunnanohjaaja (AMK), Savonlinna
* Merikapteeni (AMK), merenkulku, Kotka
* Metsätalousinsinööri (AMK), Mikkeli
* Muotoilija (AMK) ekologinen muotoilu, Kouvola
* Muotoilija (AMK), esiintymisasu ja digitaalinen puvustus, Kouvola
* Muotoilija (AMK), graafinen muotoilu, Kouvola
* Muotoilija (AMK), palvelumuotoilu, Kouvola
* Muotoilija (AMK), sisustusarkkitehtuuri, Kouvola
* Naprapaatti (AMK), Kotka
* Restonomi (AMK), matkailu- ja ravitsemisala, Mikkeli, verkko
* Sairaanhoitaja (AMK), Kotka, Mikkeli ja Savonlinna
* Sosionomi (AMK), Kotka ja Mikkeli
* Sosionomi (AMK), kouluhyvinvointi ja kuraattorityö, Savonlinna
* Terveydenhoitaja (AMK), Kouvola ja Mikkeli
* Tradenomi (AMK), data-analytiikka, verkko
* Tradenomi (AMK), hyvinvointiliiketoiminnan johtaminen, verkko
* Tradenomi (AMK), liiketalous, Kouvola, Mikkeli ja verkko
* Tradenomi (AMK), logistiikka, verkko
* Tradenomi (AMK) tietojenkäsittely, verkko
* Tradenomi (AMK), turvallisuusala, Savonlinna
* Yhteisöpedagogi (AMK), nuorisokasvatus ja nuorisotyö, Mikkeli, verkko
* Yhteisöpedagogi (AMK), ympäristökasvatus ja yhteisöjen kehittäjä, Kouvola
### Ylemmät AMK-koulutukset

Xamkissa on tarjolla yli 40 ylempään AMK-tutkintoon johtavaa koulutusta. 

* Advanced Practice Nursing in Acute Care, Kotka
* Akuutti hoitotyö, Kotka
* Dataan perustuvien hyvinvointipalvelujen kehittäjä, Mikkeli
* Digimarkkinoinnin johtaminen, verkko
* Digitaaliset palvelut sosiaali- ja terveysalalla, Savonlinna
* Digital Industry and AI, Kotka
* Disaster Management, Kotka
* Hiilineutraali rakentaminen, Mikkeli
* HR, viestintä ja johtaminen, verkko
* Hyvinvoinnin ja osallisuuden edistäminen, Kouvola
* International Business Management, Kouvola
* Kestävä rakentaminen ja muotoilu, Kouvola
* Kestävän kehityksen teknologiat, verkko
* Kestävän liiketoiminnan kehittäjä, verkko
* Kliininen asiantuntija, Mikkeli
* Kriisinkestävä sosiaali- ja terveydenhuolto, verkko
* Kulttuurihyvinvointi, Kouvola
* Kyberturvallisuus, verkko
* Logistiikka, verkko
* Luontohyvintointipalvelujen kehittäjä, Mikkeli
* Matkailu- ja palveluliiketoiminta, verkko
* Merenkulun johtaminen, Kotka
* Metsätalouden liiketoiminta, Mikkeli
* Mielenterveys- ja päihdetyön tutkimus, kehittäminen ja johtaminen, verkko
* Monialainen lapsuuden ja nuoruuden vahvistaminen, Kouvola
* Monialainen toimintakyvyn edistäminen, Savonlinna
* Nuorisokasvatusten johtaminen ja kehittäminen, verkko
* Paikkatieto metsä- ja ympäristöalalla, Mikkeli
* Palvelumuotoilu, Kouvola
* Projekti- ja myyntijohtaminen, verkko
* Prosessiautomaation projektitoiminta, Kotka
* Seksuaaliterveyden asiantuntija, Mikkeli
* Sosiaali- ja terveysalan kehittäminen ja johtaminen, Mikkeli, Savonlinna
* Sports Medicine and Exercise Physiology, Savonlinna
* Strategic Supply Chain Management, Kotka
* Sähkövoimatekniikka, Mikkeli
* Terveyden edistäminen, Kotka
* Tiedonhallinta ja sähköinen arkistointi, verkko
* Tulevaisuuden energiatehokkaat järjestelmät, Kotka
* Tulevaisuustyön ja ennakoinnin asiantuntija, verkko
* Tuloksellinen toimitusketjujen johtaminen, verkko
* Turvallisuusjohtaminen, Savonlinna
* Virtual Production, Kouvola
* Ympäristöteknologia, Mikkeli
### Avoin AMK ja täydennyskoulutus
Tutkintokoulutuksen lisäksi Xamkissa on laaja avoimen ammattikorkeakoulun tarjonta. Xamk Pulsen avoimessa ammattikorkeakoulussa on yli 600 koulutusta vuosittain, ja opintoja järjestetään runsaasti verkossa.

Tarjonnassa on AMK- ja YAMK-tutkintojen opintojaksoja. Opetusta järjestetään tutkinto-opiskelijoiden tai avoimen AMK:n opiskelijoiden omissa ryhmissä. Opinnot ovat maksullisia, mutta myös maksuttomia opintojaksoja on tarjolla. Kaikille suunnattujen opintojen lisäksi avoimessa AMK:ssa on tarjolla väylä- ja polkuopintoja. Väyläopinnot ovat toisen asteen ammatillista tutkintoa opiskeleville ja polkuopinnot tutkintotavoitteisille opiskelijoille. 

Xamkin täydennyskoulutus tarjoaa maksullista koulutusta eri alojen ammattilaisille. Tarjolla on valmiita koulutuksia, jotka sisältävät verkko-opintoja ja joitakin päiviä lähiopetusta. 

## Tutkimus-, kehittämis- ja innovaatiotoiminta
Kaakkois-Suomen ammattikorkeakoulun tutkimus-, kehittämis- ja innovaatiotoiminnan (TKI) tavoitteena on erityisesti Etelä-Savon ja Kymenlaakson elinvoiman vahvistaminen sekä uudistaminen. Xamkin TKI-toiminnan kulmakiviä ovat ympäristö ja kestävyys, ihminen ja käyttäjälähtöisyys sekä yrittäjyys ja korkea lisäarvo. Toiminnalla pyritään tukemaan yrityksiä ja luomaan uutta yrittäjyyttä.

Korkeakoulun TKI-toiminnan vahvuusalat ovat ovat Digitaalinen talous, Kestävä hyvinvointi, Kiertotalous, energia, logistiikka sekä Metsäbiotalous, ympäristö, materiaalit. Xamk kuvaa olevansa edelläkävijä öljyntorjunnassa, puukuidun käsittelyn prosesseissa ja käyttäjälähtöisessä muotoilussa. Lisäksi se tekee yhdenvertaisuuteen tähtäävää nuorisotutkimusta ja kehittää ympäristöturvallisia ratkaisuja kasvaville toimialoille.

Xamkissa on vuosittain vireillä noin 250 hanketta, jotka työllistävät noin 300 asiantuntijaa, jotka tekevät tutkimusta yritysten ja työelämän tarpeista etsimällä, kokeilemalla ja kehittämällä uusia tuotteita sekä palveluja. Tämän lisäksi TKI-toiminnalla on 1 056 kumppania, joita 500 on yrityksiä. Muut yhteistyökumppanit ovat muun muassa järjestöjä, julkisyhteisöjä, yliopistoja, ammattikorkeakouluja sekä tutkimuslaitoksia. Tutkimus ja kehittämishankkeiden lisäksi eri vahvuusaloilla on yhteensä 12 tutkimusyksikköä, joiden toimesta tuotetaan monipuolisia tuotekehitys-, mittaus- ja analysointipalveluita työelämän ja yrityskentän tarpeisiin. Korkeakoulun TKI-toiminta sai ulkoista rahoitusta 19,9 miljoonaa euroa vuonna 2024, mikä on suuruudeltaan kansallista kärkeä.

Korkeakoulun tutkimus- ja kehittämistyöhön sisältyy tulosten luotettava, kriittinen ja laadukas toimitusprosessi, jonka tuloksena syntyvät arvioidut julkaisut oppimisen tueksi. Xamkilla on neljä eri julkaisusarjaa; Xamk Tutkii & Beyond, Xamk Kehittää, Xamk Inspiroi ja Xamk Oppimateriaalit. Julkaisutoiminnan tarkoitus on lisätä vaikuttavuutta ja hyödynnettävyyttä ammattikorkeakouluopetuksessa, työelämässä ja aluekehityksessä.

## Kampukset

Xamkin kampukset sijaitsevat Mikkelissä, Savonlinnassa, Kotkassa ja Kouvolassa. Kotkan kampuksella on noin 3 500 merenkulun ja logistiikan, pelialan ja ICT:n, tekniikan, sosiaali- ja terveysalan opiskelijaa. Kouvolan kampuksella on noin 2 600 humanistisen ja kasvatusalan, liiketalouden, muotoilun, pelialan, tekniikan ja terveysalan opiskelijaa. Mikkelin kampuksella on reilut 4 700 humanistisen ja kasvatusalan, ICT-alan, liiketalouden, matkailu- ja ravitsemisalan, metsätalouden, sosiaali- ja terveysalan sekä tekniikan opiskelijaa. Savonlinnassa on noin 1450 sosiaali-, terveys-, kuntoutus- ja liikunta-alan, tekniikan ja turvallisuusalan opiskelijaa.

Xamkille valmistui Kotkaan vuonna 2024 uusi kampusrakennus, jonka suunnittelivat Arkkitehdit NRT ja AOR Arkkitehdit. Rakennus on noin 17&nbsp;000 bruttoneliömetrin laajuinen, ja sen kaupunkikuvassa erottuvin piirre on jyrkkä ja korkea lapekatto. Katon alla on näyttävä aula- ja kirjastotila, johon eri kerroksista ja opetustiloista on näkymiä lasiseinien ja parvien kautta. Kotkan kampuksen monipuolisen opetusohjelman vuoksi myös rakennuksen tilaohjelmaan kuuluu monenlaisia erityistiloja. Rakennuksen suunnittelussa painotettiin energiatehokkuutta ja muuntojoustavuutta. Yhdeltä sivultaan kampusrakennus liittyy Arkkitehtitoimisto ALA:n suunnittelemaan Satama-areenaan.

## Omistajuus ja hallitus
Xamk syntyi alun perin Kymenlaakson ammattikorkeakoulun ja Mikkelin ammattikorkeakoulun yhdistymisestä ja aloitti toimintansa korkeakouluna 1. tammikuuta 2017. Xamkin ylläpitäjänä toimii Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit.

Xamkin hallitukseen kuuluu kahdeksan jäsentä. Hallituksen puheenjohtajana toimii Kimmo Mikander (1.1.2025 alkaen). Hallituksen muut jäsenet ovat:
* Varapuheenjohtaja Pekka Posti, Kotka
* Marjo Lakka, Kouvola
* Pia Paukku, Kotka
* Pirkko Rahikainen, Mikkeli
* Kirsi Torikka, Savonlinna
* Pekka Pulkkinen, henkilöstön keskuudestaan valitsema jäsen
* Nelli-Noora Kortelainen opiskelijoiden keskuudestaan valitsema jäsen

## Lähteet